3 Augustus 1967 | Ds. J.H. Boneschans oorlede – My Dopperdagboek
Dié twee bladsye kom uit die 1935-dagboek van ds. Jan Hendrik Boneschans.
Emigreer reeds as seun uit Nederland
Ds. Jan Hendrik Boneschans, gebore in Groningen op 29 Mei 1889, was tussen 1915 en 1955 predikant in nege Gereformeerde gemeentes of kombinasies.
Ds. Jan Hendrik Boneschans as jong predikant.
Hy moes reeds as seun geëmigreer het, wat hy ten minste ’n deel van sy hoërskool aan die Voorbereidende Skool op Potchefstroom voltooi en ook daar sy opleiding as predikant aan die Teologiese Skool ontvang. In 1915 is hy bevestig in Petrusburg, sy eerste gemeente.
Hy was die eerste van die 10 predikant in die eerste eeu van die gemeente se bestaan wat hul loopbaan hier begin het. In 1917 het hy ’n beroep aangeneem na die kombinasie Frankfort, maar bly ook net twee jaar. Sy derde gemeente was Germiston van 1919 tot 1923, waar hy nes in Frankfort die gemeente se eerste leraar was.
Sy eerste gemeente in die destydse Kaapprovinsie was Venterstad van 1923 tot 1926, toe hy terugkeer na Transvaal as leraar van die kombinasie Middelburg. Ná sy vyfde kort bediening, dié keer net sowat twee jaar, keer hy in 1928 terug na Germiston en bly daar tot 1946. Sy laaste drie gemeentes was Colesberg van 1946 tot 1948, toe Lindley tot 1953 en eindelik Viljoenskroon, tot hy sy emeritaat in 1955 aanvaar het. Hy is sowat 12 jaar later oorlede.
Ds. Jan Hendrik Boneschans later in sy lewe.
Ds. J.H. Boneschans by sy seuns en skoonseuns.